Sign in / Join Wednesday, November 24, 2021 ikteb hawn… Fittex UCL: Chelsea u Manchester United jgħaddu mal-Aħħar 16 Minn talk.mt November 24, 2021 talk.mt Meta ntlagħab l-ewwel programm tal-ħames ġurnata tal-Fażi tal-Gruppi tal-UEFA Champions Lea­gue, iż-żewġ timijiet Ingliżi ta' Chelsea u Manchester United ingħaqdu ma' Ajax, Bayern Munich, Juventus u Liverpool, mal-Aħħar 16. Grupp E Dinamo K. v Bayern M. – Bayern Munich baqgħu b'punti massimi meta barra minn darhom għelbu lil Dinamo Kiev b'goals minn Robert Lewandowski (14) u Kingsley Coman (42) filwaqt li Denys Garmash (70) wieġeb għall-Ukreni. Barcelona v Benfica – Barcelona temmew fi draw ta' 0-0 kontra Benfica biex fl-aħħar partita jridu jmorru jilagħbu għand Bayern. Grupp F Villarreal v Man Utd – Manchester United għaddew għar-round li jmiss meta barra minn darhom għelbu lil Villarreal 2-0 permezz ta' Cristiano Ronaldo (78) u Jadon Sancho (91). Young B. v Atalanta – Ata­lanta ħadu skoss qawwi meta sfaw miżmuma 3-3 minn Young Boys. Il-goals tagħhom waslu minn Duvan Zapata (10), Jose Palomino (51) u Luis Muriel (88) filwaqt li Theoson Siebatcheu (39), Vincent Sierro (80) u Silvan Hefti (84) skorjaw għall-Isvizzeri. Grupp G Lille v Salzburg – Lille laqgħu lil Salzburg u għelbuhom bl-iskor ta' 1-0 biex telgħu fl-ewwel post tal- klassifika. L-uniku goal tal-partita wasal minn Jonathan David (31). Sevilla v Wolfsburg – Sevilla ospitaw lil Wolfsburg u rebħulhom bl-iskor ta' 2-0 b'goals minn Joan Jordan (12) u Rafa Mir (92). Grupp H Chelsea v Juventus – Chelsea għaddew u telgħu fl-ewwel pożizzjoni b'reb­ħa komda ta' 4-0 fuq Juventus. Malmo v Zenit SP – Malmo u Zenit St Petersburg temmew fi draw ta' 1-1. So­ren Rieks (28) skorja għal Malmo iżda Yaroslav Rakitskiy (91 pen) kiseb id-draw għal Zenit li għalihom Artem Dzyuba (53) falla penalty wkoll. Artiklu preċedenti Abela jappella għar-responsabbiltà u jisħaq dwar l-importanza tat-teħid tal-vaċċin Artiklu li jmiss Jitħabbru n-nominazzjonijiet ta' The Best FIFA Awards 2021